JAS จำเป็นต้องวิ่ง.!?
น่ากังขา.!? จู่ ๆ ราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS ที่นอนแช่ติดเตียง..เกิดลุกขึ้นมาวิ่งพล่านแบบไม่มีปี่มีขลุย..แค่ 2 วัน ราคาวิ่งขึ้นเกือบ 5% มูลค่าซื้อขายหนาแน่นผิดหูผิดตา เป็นที่น่าค้นหาว่าเกิดอะไรกับหุ้น JAS มีเจ้าเข้าทรงหรือว่าองค์ลง..แต่ชัด ๆ ไม่ธรรมดา ชัวร์แน่..
24 มี.ค. 2562

สำนักข่าวรัชดา
น่ากังขา.!? จู่ ๆ ราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS ที่นอนแช่ติดเตียง..เกิดลุกขึ้นมาวิ่งพล่านแบบไม่มีปี่มีขลุย..แค่ 2 วัน ราคาวิ่งขึ้นเกือบ 5% มูลค่าซื้อขายหนาแน่นผิดหูผิดตา เป็นที่น่าค้นหาว่าเกิดอะไรกับหุ้น JAS มีเจ้าเข้าทรงหรือว่าองค์ลง..แต่ชัด ๆ ไม่ธรรมดา ชัวร์แน่..
ราคาหุ้น JAS มาออกสตาร์ตแร๊ง..!! ช่วงใกล้วันกำหนดใช้สิทธิ JAS-W3 พอดิบพอดี..จึงอดกังขาคาใจไม่ได้ว่า..นี่คือ “ปรากฏการณ์เล้าโลม” เพื่อให้เกิดแรงจูงใจต่อการแปลงสิทธิ JAS-W3 หรือไม่.!?
เนื่องจาก JAS-W3 ที่เหลืออยู่ 1,317.14 ล้านหน่วย มีกำหนดใช้สิทธิ (ครั้งที่ 15) วันที่ 29 มี.ค.นี้ ตามอัตราส่วนวอร์แรนต์ 1 หน่วย แลกได้ 1.192 หุ้นสามัญ ราคาใช้สิทธิ 3.605 บาท
หากดูจากราคา JAS-W3 ล่าสุด 3.18 บาท เท่ากับว่ามีต้นทุนการแปลงสิทธิประมาณ 6.78 บาท เทียบราคาหุ้น JAS ในกระดานต่ำกว่า 6 บาท ถือว่าไม่คุ้มค่าต่อการแปลงสิทธิแน่นอน..!!
นั่นจึงเป็นที่มาว่า..ทำให้หุ้น JAS ต้องมาวิ่งแรงช่วงโค้งสุดท้ายก่อนการแปลงสิทธิรอบนี้.! จะด้วยกำลังภายในจากเจ้าสำนักไหนก็ตาม..หากต้องการเย้ายวนให้เกิดการแปลงสิทธิ..ก็ต้องดันกันสุดลิ่มทิ่มประตูกันเลยทีเดียว..อย่างน้อย ๆ ราคาหุ้น JAS ต้องไปให้ถึง 6.70-6.80 บาท ไม่งั้นเสียแรงเปล่า..!!
อ้าว..แล้วทำไมต้องจูงใจให้แปลงสิทธิ JAS-W3 ช่วงนี้..ทั้งที่ JAS-W3 หมดอายุขัยลงก็กลางปีหน้าโน้น.! แต่เรื่องนี้มันสัมพันธ์กับการขายสินทรัพย์เข้ากองทุน JASIF ที่เลื่อนลอยมาจากปีก่อนและอาจร่อนเร่ไปถึงเมื่อไหร่ ก็มิอาจทราบได้เลย..!!
เป้าหมายที่ JAS จะได้เงินก้อนโต จึงไร้ความหวังไปทันที..ความหวังเดียวที่จะได้เงินก้อนโตช่วงนี้..คือเงินที่ได้จากการแปลงสิทธิ JAS-W3 นั่นเอง..!! ดูจากจำนวนที่เหลือ 1,317.14 ล้านหน่วย หากมีเซอร์ไพรส์ใช้สิทธิแปลง JAS-W3 กันทั้งหมด JAS จะได้เงินเกือบ 5,000 ล้านบาท เชียวนะ..
หรือหากแปลงสิทธิสักครึ่งหนึ่ง JAS ก็จะได้เงินกว่า 2,500 ล้านบาท ทำให้ JAS คิดอ่านใช้เงินก้อนนี้ เพื่อการใดการหนึ่งก็พึงทำได้สบายมือ..!!??
คำถามจึงอยู่ที่ว่า..มีใครจำเป็นต้องการใช้เงินจาก JAS อย่างเร่งรีบตอนนี้หรือไม่.!
หากว่า “มี” ก็ไม่ต้องสงสัยเลยว่า..ทำไมหุ้น JAS ถึงแผดร้อนช่วงนี้..!!??
…อิ อิ อิ…